b'\n_START_ARTICLE_\nTallinn Treff Festival\n_START_PARAGRAPH_\nVisuaalteatrifestival NuQ Treff (varem: Tallinn Treff Festival ja Tallinn Teater Treff) on rahvusvaheline visuaal- ja nukuteatrifestival, mida korraldab NUKU teater. Festival toimub alates 2007. aastast juuni alguses Tallinna vanalinna teatrisaalides._NEWLINE_Festivali NuQ Treff keskmes on teater, mis jutustab eelk\xc3\xb5ige visuaalsete kujundite kaudu ja otsib sisule v\xc3\xa4ljendust uudsetes vormides. Erilist t\xc3\xa4helepanu on p\xc3\xb6\xc3\xb6ratud n\xc3\xbc\xc3\xbcdisaegsele nuku- ja objektiteatrile, kuid programmis on lavateoseid ka kujutavate kunstide sf\xc3\xa4\xc3\xa4rist ja etenduskunstide piirialadelt.\xc2\xa0_NEWLINE_Lisaks raputavatele rahvusvahelistele ning ehedatele eesti visuaalteatrielamustele nii t\xc3\xa4iskasvanutele kui lastele saab\xc2\xa0teatritegemisest ka vahetult osa. Programmist leiab kohtumisi\xc2\xa0huvitavate teatritegijatega, n\xc3\xa4ituseid, loenguid ning nuku- ja visuaalteatrivormide t\xc3\xb6\xc3\xb6tubasid\xc2\xa0erineva vanuse ja kogemusega osalejatele._NEWLINE_Festivali kunstiline juht on Vahur Keller.'